CELEX: 32017R0793
Language: lt
Date: 2017-05-10 00:00:00
Title: 2017 m. gegužės 10 d. Komisijos įgyvendinimo reglamentas (ES) 2017/793, kuriuo dėl laikotarpio, kuriam paskirta ES etaloninė laboratorija arklių ligoms, išskyrus afrikinę arklių ligą, tirti, pratęsimo iš dalies keičiamas Reglamentas (EB) Nr. 180/2008 (Tekstas svarbus EEE. )

11.5.2017   
            
            
               LT
            
            
               Europos Sąjungos oficialusis leidinys
            
            
               L 120/5
            
         KOMISIJOS ĮGYVENDINIMO REGLAMENTAS (ES) 2017/793
   2017 m. gegužės 10 d.
   kuriuo dėl laikotarpio, kuriam paskirta ES etaloninė laboratorija arklių ligoms, išskyrus afrikinę arklių ligą, tirti, pratęsimo iš dalies keičiamas Reglamentas (EB) Nr. 180/2008
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos direktyvos 2009/156/EB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą (1), ypač į jos 19 straipsnio d dalį,
   kadangi:
   
               (1)
            
            
               Komisijos reglamentu (EB) Nr. 180/2008 (2)
                  Agence nationale de sécurité sanitaire de l'alimentation, de l'environnement et du travail (ANSES), kuriai priklauso gyvūnų sveikatos ir arklių ligų tyrimo laboratorijos Prancūzijoje, paskirta ES etalonine laboratorija arklių ligoms, išskyrus afrikinę arklių ligą, tirti, o jo priede nustatytos tos laboratorijos funkcijos, užduotys ir darbo tvarka bendradarbiaujant su laboratorijomis, atsakingomis už užkrečiamųjų arklių ligų nustatymą valstybėse narėse;
            
         
               (2)
            
            
               Reglamentu (EB) Nr. 180/2008, kurį Komisija priėmė 2008 m., Agence française de sécurité sanitaire des aliments (AFSSA) paskirta ES etalonine laboratorija arklių ligoms, išskyrus afrikinę arklių ligą, tirti pradiniam penkerių metų laikotarpiui, kuris baigėsi 2013 m. birželio 30 d. Komisijos reglamentu (ES) Nr. 208/2011 (3) atnaujintas Reglamentas (EB) Nr. 180/2008 dėl institucijos pavadinimo, t. y. Agence nationale de sécurité sanitaire de l'alimentation, de l'environnement et du travail (ANSES). Reglamentu (EB) Nr. 180/2008, iš dalies pakeistu Komisijos įgyvendinimo reglamentu (ES) Nr. 72/2013 (4), laikotarpis, kuriam paskirta ANSES, pratęstas dar vienam penkerių metų laikotarpiui, kuris baigiasi 2018 m. birželio 30 d.;
            
         
               (3)
            
            
               daugiau nei aštuonerius metus ANSES vykdė savo funkcijas, užduotis ir laikėsi darbo tvarkos ir taip labai pagerino nacionalinių etaloninių laboratorijų, skirtų konkrečių arklių ligų diagnostikai ir diferencinei diagnozei, pajėgumus;
            
         
               (4)
            
            
               siekiant užtikrinti, kad analizės ir diagnostikos rezultatai būtų aukštos kokybės ir vienodi, svarbu, kad ANSES tęstų savo veiklą kaip ES etaloninė laboratorija arklių ligoms, išskyrus afrikinę arklių ligą, tirti dar penkerius metus;
            
         
               (5)
            
            
               todėl Reglamentas (EB) Nr. 180/2008 turėtų būti atitinkamai iš dalies pakeistas;
            
         
               (6)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 180/2008 1 straipsnio 1 dalyje data „2018 m. birželio 30 d.“ pakeičiama data „2023 m. birželio 30 d.“
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gegužės 10 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 192, 2010 7 23, p. 1.
   
      (2)  2008 m. vasario 28 d. Komisijos reglamentas (EB) Nr. 180/2008 dėl Bendrijos etaloninės laboratorijos arklių ligoms tirti, išskyrus afrikinę arklių ligą, ir iš dalies keičiantis Europos Parlamento ir Tarybos reglamento (EB) Nr. 882/2004 VII priedą (OL L 56, 2008 2 29, p. 4).
   
      (3)  2011 m. kovo 2 d. Komisijos reglamentas (ES) Nr. 208/2011, kuriuo dėl ES etaloninių laboratorijų sąrašų ir pavadinimų iš dalies keičiami Reglamento (EB) Nr. 882/2004 VII priedas, Reglamentas (EB) Nr. 180/2008 ir Reglamentas (EB) Nr. 737/2008 (OL L 58, 2011 3 3, p. 29).
   
      (4)  2013 m. sausio 25 d. Komisijos įgyvendinimo reglamentas (ES) Nr. 72/2013, kuriuo dėl tam tikrų laboratorijų skyrimo ES etaloninėmis laboratorijomis laikotarpio iš dalies keičiami reglamentai (EB) Nr. 180/2008 ir (EB) Nr. 737/2008 (OL L 26, 2013 1 26, p. 9).